
	P R I J E D L O G





Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj___________  2026. godine donijela



Z A K L J U Č A K


1. Vlada Republike Hrvatske prihvaća pokroviteljstvo nad 3. HBOR INVEST konferencijom „Umijeće izlaska iz ulaganja“, sukladno zamolbi Hrvatske banke za obnovu i razvitak.
              
2. Prihvaćanjem pokroviteljstva Vlada Republike Hrvatske ne preuzima nikakve financijske obveze.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                         

O b r a z l o ž e n j e


Ovim Zaključkom Vlada Republike Hrvatske prihvaća pokroviteljstvo nad 3. HBOR INVEST konferencijom „Umijeće izlaska iz ulaganja“, koja će se održati 10. studenoga 2026. u Zagrebu.

Glavna tema ovogodišnje konferencije bit će vezana uz izazove izlaska iz investicija, mogućnosti za ubrzanje samog procesa izlaska, pristupe vrednovanju investicija te strategije za uspješnu realizaciju izlaza. Na konferenciji će sudjelovati vodeći domaći i inozemni stručnjaci iz područja rizičnog kapitala, institucionalni ulagatelji te predstavnici europskih institucija s kojima HBOR surađuje. 

Hrvatska banka za obnovu i razvitak je razvojna i izvozna banka Republike Hrvatske. Osnovana je Zakonom o Hrvatskoj banci za obnovu i razvitak („Narodne novine", broj („Narodne novine", broj 33/92, 76/93, 108/95 i 8/96). Cilj Hrvatske banke za obnovu i razvitak je poticanje razvitka hrvatskoga gospodarstva. Temeljni kapital čini jedan poslovni udio koji je u isključivom vlasništvu Republike Hrvatske. 

S obzirom da se radi o događaju koji sadržajem, brojem sudionika i važnošću pridonosi osnaživanju tržišta kapitala i promicanja investicijske kulture, predlaže se da pokroviteljstvo nad 3. HBOR INVEST konferencijom „Umijeće izlaska iz ulaganja“ prihvati Vlada Republike Hrvatske. 




image1.png




